עונת 2023/2024 בליגה האירופית

עונת 2023/2024 בליגה האירופית הייתה העונה ה-53 של טורניר הכדורגל המשני של אירופה בכדורגל שמאורגן על ידי אופ"א, והעונה ה-15 מאז שונה שמה של התחרות מגביע אופ"א לליגה האירופית. הגמר נערך באצטדיון אביבה בדבלין, אירלנד, ב-22 במאי 2024. אטלאנטה זכתה בתואר לאחר ניצחון בגמר 3–0 על באייר לברקוזן ותשחק נגד זוכת ליגת האלופות בסופר קאפ האירופי לשנת 2024. 58 קבוצות מ-31 עד 36 מתוך 55 ההתאחדויות החברות באופ"א צפויות להשתתף בעונת 2023/2024. ל-15 התאחדויות יהיה מקום ודאי באחד מהסיבובים של התחרות, ואילו מתוך 40 ההתאחדויות האחרות 16–21 התאחדויות עשויות לשחק באחד השלבים של התחרות לאחר שיודחו מליגת האלופות. (ליכטנשטיין לה אין ליגה מקומית, לא משתתפת בליגת האלופות וגם לא בליגה האירופית, והדרך היחידה שלה להיכנס לטורניר היא על ידי זכייה בקונפרנס ליג). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות: ליגות המדורגות במקומות 1–5 שולחות 2 נציגות. ליגות המדורגות במקומות 6–15 שולחות נציגה אחת. מקום נוסף מוקצה למחזיקת הגביע בקונפרנס ליג. בנוסף, 37 קבוצות שיודחו החל מסיבוב המקודמות השני בליגת האלופות של אופ"א 2023/2024 יועברו לשלבים השונים בליגה האירופית, בהתאם לשלב בו הודחו: 10 המודחות משלב המוקדמות השני במסלול האלופות. 3 המודחות משלב המוקדמות השני במסלול הליגה. 6 המודחות משלב המוקדמות השלישי במסלול האלופות. 4 המודחות משלב המוקדמות השלישי במסלול הליגה. 4 המודחות משלב הפלייאוף במסלול האלופות. 2 המודחות משלב הפלייאוף במסלול הליגה. 8 המסיימות במקום השלישי בשלב הבתים. הדירוג לעונת 2023/24 הוא דירוג הליגות לשנת 2022, המביא בחשבון את ביצועי נציגות הליגה בליגת האלופות, בליגה האירופית ובקונפרנס ליג בעונות 2017/2018 עד 2021/2022. מלבד המקומות המוקצים לליגה, ייתכן שקבוצות נוספות יקבלו מקום בליגת האלופות: (UCL) קבוצות המועברות מליגת האלופות. (ECL) הזוכה בקונפרנס ליג. עקב השעייתה של רוסיה מכל התחרויות האירופיות לעונת 2023/2024 בוצעו השינויים הבאים: מחזיקות הגביע בליגות המדורגות 13 (בלגיה) ו-14 (שווייץ) יעפילו לשלב הפלייאוף (במקום שלב המוקדמות). מחזיקת הגביע בליגה המדורגת 16 (צ'כיה) תעפיל לשלב המוקדמות בליגה האירופית (במקום לשלב המוקדמות השני בקונפרנס ליג) בסוגריים המיקום או המפעל ממנו העפילה הקבוצה: ג - זכייה בגביע המקומי בעונה שעברה. 1–6 - מיקום בליגה בעונה שעברה. UCL - הודחה מליגת האלופות. ECL - מחזיקת הגביע בקונפרנס ליג. UCL GS - הודחה משלב הבתים. UCL CH PO - הודחה משלב הפלייאוף במסלול האלופות. UCL LP PO - הודחה משלב הפלייאוף במסלול הליגה. UCL CH Q3 - הודחה משלב המוקדמות השלישי במסלול האלופות. UCL LP Q3 - הודחה משלב המוקדמות השלישי במסלול הליגה. UCL CH Q2 - הודחה משלב המוקדמות השני במסלול האלופות. UCL LP Q2 - הודחה משלב המוקדמות השני במסלול הליגה. לוח הזמנים של התחרות הוא כדלקמן. המשחקים מתוכננים לימי חמישי, מלבד הגמר שיתקיים ביום רביעי, אם כי באופן חריג יכולים להתקיים גם בימי שלישי או רביעי בעקבות התנגשויות בלוח הזמנים. הגרלת שלב המוקדמות נערכה ב-24 ביולי 2023. 14 קבוצות השתתפו בשלב המוקדמות: 4 במסלול הראשי ו-10 במסלול האלופות. במסלול הראשי 2 קבוצות התחילו את דרכן בשלב זה, בנוסף ל-2 המפסידות בשלב המוקדמות השני בליגת האלופות במסלול הליגה. מסלול האלופות כלל את 10 המפסידות בשלב המוקדמות השני בליגת האלופות במסלול האלופות. המנצחות בסיכום שני המשחקים העפילו לשלב הפלייאוף והמפסידות הועברו לשלב הפלייאוף בקונפרנס ליג. הסיבוב הראשון נערך ב־8 וב־10 באוגוסט 2023 והסיבוב השני נערך ב-17 באוגוסט 2023. הגרלת שלב הפלייאוף נערכה ב-7 באוגוסט 2023. 20 קבוצות השתתפו בשלב הפלייאוף: 7 קבוצות שהתחילו את דרכן בתחרות בשלב זה, 5 המנצחות בשלב המוקדמות במסלול האלופות, 2 המנצחות בשלב המוקדמות במסלול הראשי, ו-6 המפסידות בשלב המוקדמות השלישי בליגת האלופות במסלול האלופות. המנצחות בסיכום שני המשחקים העפילו לשלב הבתים שיכלול 32 קבוצות, והמפסידות הועברו לשלב הבתים בקונפרנס ליג. הסיבוב הראשון נערך ב-24 באוגוסט 2023 והסיבוב השני ב-31 באוגוסט 2023. הגרלת שלב הבתים נערכה ב-1 בספטמבר 2023. 32 קבוצות השתתפו בשלב זה, מחזיקת התואר בקונפרנס ליג מהעונה הקודמת, 11 קבוצות שהעפילו ישירות דרך הליגות המקומיות שלהן, 10 המנצחות בשלב הפלייאוף, 4 המפסידות בשלב המוקדמות השלישי בליגת האלופות במסלול הליגה, 2 המפסידות בשלב הפלייאוף בליגת האלופות במסלול הליגה ו-4 המפסידות בשלב הפלייאוף בליגת האלופות במסלול האלופות. לקראת ההגרלה, הקבוצות חולקו לארבעה דרגים, הדרגים נקבעו על פי דירוג אופ"א למועדונים בסיום העונה הקודמת, שמבוסס על תוצאות המועדונים בליגת האלופות, בליגה האירופית ובקונפרנס ליג ב-5 השנים הקודמות (מלבד זוכת הקונפרנס ליג שמדורגת אוטומטית בדרג א' מבלי קשר לניקוד שלה). במסגרת ההגרלה, הקבוצות חולקו לשמונה בתים בני ארבע קבוצות כל אחד. כל בית כלל קבוצה אחת מכל דרג כאשר שתי קבוצות מאותה מדינה לא יכלו להיות מוגרלות לאותו הבית. הקבוצות שסיימו במקום הראשון בבית העפילו לשמינית הגמר, הקבוצות שסיימו במקום השני בבית העפילו לשלב הנוקאאוט הראשוני, הקבוצות שסיימו במקום השלישי בבית הועברו לשלב הנוקאאוט הראשוני בקונפרנס ליג, והקבוצות שסיימו במקום הרביעי בבית הודחו. להלן הדרגים (בסוגריים: ניקוד המועדון בדירוג אופ"א למועדונים בסיום עונת 2022/2023): בשלב הנוקאאוט, יוגרלו הקבוצות למשחקים בשיטת בית-חוץ, למעט שלב הגמר בו יתקיים משחק אחד בלבד באצטדיון נייטרלי. המנצחת בסיכום שני המשחקים מעפילה לשלב הבא. לשלב הנוקאאוט הראשוני העפילו 16 קבוצות, 8 הקבוצות שסיימו במקום השני בביתן בשלב הבתים, ו-8 קבוצות שסיימו במקום השלישי בביתן בשלב הבתים בעונת 2023/2024 בליגת האלופות הגרלת שלב הנוקאאוט הראשוני נערכה ב-18 בדצמבר 2023. הקבוצות שסיימו במקום השני בביתן בליגה האירופית הוגרלו לשחק נגד הקבוצות שסיימו במקום השלישי בביתן בליגת האלופות והן היו מדורגות ועל כן אירחו את משחק הגומלין. קבוצות מאותה המדינה לא הוגרלו אחת נגד השנייה בשלב זה. הסיבוב הראשון נערך ב-15 בפברואר 2024 והסיבוב השני ב-22 בפברואר 2024. לשלב שמינית הגמר העפילו 16 קבוצות. 8 הקבוצות שסיימו במקום הראשון בשלב הבתים, ו-8 המנצחות בשלב הנוקאאוט הראשוני. הגרלת שלב שמינית הגמר נערכה ב-23 בפברואר 2024 בשעה 13:00 (שעון ישראל). הקבוצות שסיימו במקום הראשון בביתן בשלב הבתים בליגה האירופית הוגרלו לשחק נגד הקבוצות שעברו את שלב הנוקאאוט הראשוני והן יהיו מדורגות ועל כן יארחו את משחק הגומלין. קבוצות מאותה המדינה לא הוגרלו אחת נגד השנייה בשלב זה. הסיבוב הראשון נערך ב-7 במרץ 2024 והסיבוב השני ב-14 במרץ 2024. הגרלת רבע הגמר התקיימה ב-15 במרץ 2024 יחד עם הגרלת חצי הגמר. הסיבוב הראשון נערך ב-11 באפריל והסיבוב השני ב-18 אפריל 2024. הגרלת חצי הגמר התקיימה ב-15 במרץ 2024 יחד עם הגרלת רבע הגמר. הסיבוב הראשון נערך ב-2 במאי והסיבוב השני ב-9 במאי 2024. ערך מורחב – גמר הליגה האירופית 2024 משחק הגמר נערך ב-22 במאי 2024 באצטדיון אביבה, דבלין שבאירלנד. הסטטיסטיקות אינן כוללות את שלבי המוקדמות והפלייאוף אלא רק החל משלב הבתים. בעונה זו הובקעו 439 שערים ב-141 משחקים, ממוצע של 3.11 למשחק. עונת 2023/2024 בליגת האלופות עונת 2023/2024 בקונפרנס ליג אתר האינטרנט הרשמי של עונת 2023/2024 בליגה האירופית UEFA.com, Country coefficients | UEFA Coefficients, UEFA.com (באנגלית) UEFA Country Ranking 2022, kassiesa.net "Access list 2021–24" (PDF). UEFA.com. Union of European Football Associations. נבדק ב-16 בפברואר 2020. {{cite web}}: (עזרה) UEFA.com, Player Goals Stats | UEFA Europa League 2023/24, UEFA.com (באנגלית) UEFA.com, UEFA UEL – Stats, UEFA.com (באנגלית)